Observatorio Astronómico de La Sagra

Den Observatorio Astronómico de La Sagra (OLS) ass e spueneschen Astronomeschen Observatoire an der Géigend vun der Stad Puebla de Don Fadrique an der Provënz Granada.

Den Observatoire steet um Sierra de La Sagra op enger Héicht vu 1.530 m iwwer dem Mieresspigel. Den Observatoire ass a Privatbesëtz a gëtt a Kooperatioun mat engem Hotel aus der Moperschaft mam Instituto de Astrofísica de Andalucía (IAA: Institut fir Astrophysik an Andalusien) an dem Consejo Superior de Investigaciones Científicas (CSIC; Irweschtete Root fir wëssenschaftlech Fuerschung) bedriwwen. Et gouf de 14. Juni 2004 ageweit. Standplazvirdeeler sinn kleng Liichtverschmotzunge, gutt Wiederbedéngungen a wéineg Loftfiichtegkeet.

Déi véier Robotik-Teleskope gi vum Observatorio Astronómico de Mallorca (OAM) teleguidéiert. D'Fernsteierung via Internet ass awer och fir aner Leit mat Zougrëfferlabnes méiglech. Den Observatoire gëtt besonnesch fir d'Sich no Klengkierper am Sonnesystem, wéi Asteroiden oder Koméiten, benotzt. Dat geschitt mam La Sagra Sky Survey (LSSS). Als éischten Asteroid gouf den 19. September 2006 den (185101) 2006 SX19 entdeckt. Den éischte Koméit gouf 2009 zesumme mam Asteroid 279P/La Sagra entdeckt.

 Entdeckungen 
Follgend um Observatorio Astronómico de La Sagra entdeckt Asteroiden hu schonn en Numm:
  Numm  Entdeckt Geenannt no(m)(185164) Ingeburgherz  27. September 2006  Ingeburg Herz (1920–2015), däitsch Entrepreuner a Grënnerin vun der Max und Ingeburg Herz Stiftung(216295) Menorca  11. Juni 2007  Insel Menorca(424200) Tonicelia  12. Juli 2007  Antonio Celia Miro (* 1969), spuenesche Softwareentwéckler an Amateurastronom(304788) Cresques  13. Juli 2007  Abraham Cresques (1325–1387), hat als Kartograph de Katalanesche Weltatlas opgestallt(266465) Andalucia  16. Juli 2007  Andalusien, spuenesch Regioun (164589) La Sagra  11. August 2007  Sierra de La Sagra resp. Observatorio Astronómico de La Sagra, (éischte nummeréierten Asteroid vum OLS)(171458) Pepaprats  7. Oktober 2007  Pepa Prats Cruz (1964–2008), verstuerwe Fra vum Astronom José Luis Ortiz aus dem Entdeckerteam(178267) Sarajevo  31. Dezember 2007  Sarajevo, Haaptstad vu Bosnien an Herzegowina(185560) Harrykroto  7. Januar 2008  Sir Harold (Harry) Walter Kroto (1939–2016), krut 1996 de Nobelpräis fir Chimie(185638) Erwinschwab  1. Mäerz 2008  Erwin Schwab (* 1964), däitschen Amateurastronom(185639) Rainerkling  2. Mäerz 2008  Rainer Kling (* 1952), däitschen Amateurastronom(187700) Zagreb  2. Mäerz 2008  kroatesch Haaptstad Zagreb(202787) Kestecher  25. Juli 2008  Natalie Kestecher (* 1961), präisgekréinten australesch Radio Produzentin(236988) Robberto  25. August 2008  Massimo Robberto (* 1958), Astronom um Space Telescope Science Institute(236987) Deustua  26. August 2008  Susana E. Deustua (* 1961), Astronomin um Space Telescope Science Institute(212981) Majalitović  14. Februar 2009  Maja Litović Crnić (* 1958), kroatesch Geschichtspedagogin an Amateurastronomin(257336) Noeliasanchez  4. Mee 2009  Noelia Sanchez (* 1975), Matgrënnerin vun der Firma Deimos Imaging, déi z. B. Deimos-1 bedreift(257371) Miguelbello  14. August 2009  Miguel Bello (* 1961), Grënner an CEO vun der Firma Deimos Imaging; war ë. a. bedeelegt um Giotto an un der Rosetta(362911) Miguelhurtado  29. August 2009  Miguel Hurtado (* 1978), La Sagra Teammember(332733) Drolshagen  21. September 2009  Gerhard Drolshagen (* 1953), Co-Manager vum Space Situational Awareness Teams for Near Earth Object vun der ESA(228180) Puertollano  11. Oktober 2009  Puertollano, spuenesch Stad(353595) Grancanaria  4. Oktober 2011  Insel Gran Canaria(367943) Duende  23. Februar 2012  Duendes si Kobolde vun der spuenescher Mythologie, déi meeschtens a Kannerzëmmerwänn liewen

Follgend Koméite goufen um Observatoire Astronómico de La Sagra entdeckt:
 I.A.U.-Numm  Virleefeg Bezeechnung  Entdeckt 279P/La Sagra  P/2009 QG31  19. August 2009 N.N.  P/2009 T2  12. Oktober 2009 233P/La Sagra  P/2009 WJ50  19. November 2009 324P/La Sagra  P/2010 R2  13. August 2010 N.N.  C/2012 B3  29. Januar 2012 N.N.  P/2012 NJ  13. Juli 2012 N.N.  P/2012 S2  23. September 2012 N.N.  C/2013 H1  19. Abrëll 2013

 Um Spaweck 
 Homepage des Observatorio Astronómico de La Sagra (spuenesch an englesch)

La Sagra
Kategorie:Provënz Granada